Ilne: Koebaai sepies, hallo Kanada! | Netwerk24
Die pa van die drie Suid-Afrikaanse meisies wat in Nieu-Seeland vermoor is, voel "verlore" ná hul dood.
Polisie trek 3 ontsnaptes met hommeltuie vas
Die Suid-Kaapse polisie het Maandag hommeltuie ingespan om drie verhoorafwagtende gevangenes op te spoor nadat hulle uit 'n bewegende polisievangwa gespring het.
Bokke t. All Blacks: 5 epiese toetse in amateur-era
Skrum! Skrum! Skrum! Dit was die boodskap wat die voormalige Springbok-kaptein Paul Roos in 1937 voor die derde toets tussen die Bokke en die All Blacks op Eden Park in Auckland aan die Springbokke gestuur het.
69 Spar-winkels steeds toe ná onluste
Die meeste van die 184 Spar-winkels wat in Julie in die onluste beskadig is, is weer oop, maar daar is onsekerheid oor wanneer 37 ander heropen gaan word.
Toerismefonds slegs vir swart sakelui 'onwettig'
Die omstrede toerisme-ekwiteitsfonds (TEF) wat slegs lenings en toelae aan ondernemings in swart besit toegestaan het, is onwettig verklaar.
Bemagtiging: Wit personeel van Absa kan deelneem
As jy vir Absa werk, sal jy bly wees om te hoor jy sal aan sy volgende groot bemagtigingstransaksie ter waarde van R9,4 miljard se aandele kan deelneem.
Ilne: Koebaai sepies, hallo Kanada!
Deur Ross Michaels 25 Julie 2021 00:06
Ilne Nienaber, wat die rol van dr. Elana Bester gespeel het in Binnelanders, het nie net afskeid geneem van haar karakter nie; sy is ook klaar met toneelspel én sy emigreer eersdaags saam met haar gesin na Kanada.
Ilne Nienaber as dr. Elana Bester in Binnelanders. Sy het die sepie ná vier en 'n half jaar verlaat.
Die drama om die barmhartige dokter se sterfbed, wat die afgelope week uitgesaai is, was eintlik die begin van 'n nuwe hoofstuk vir die 40-jarige Nienaber.
Sy het einde November verlede jaar besluit om die toneelwêreld te groet nadat haar man, Marcus, wat in menslike hulpbronne werk, 'n aanbod vir werk in Kanada gekry het. Die gesin trek in November soontoe.
"Ek wil nie daar worry om van voor af te begin in die bedryf nie en ek het besluit om my loopbaan op 'n hoogtepunt af te sluit by Binnelanders, wat volgens my Suid-Afrika se beste sepie is," sê sy.
"Dit was nie 'n moeilike besluit nie, nee. My kinders se geluk en tyd saam hulle vervul elke aspek van my lewe. Die besluit was die logiese antwoord."
Sy het op 19-jarige ouderdom haar sepie-buiging in Egoli gemaak. Kykers sal haar ook onthou vir haar rol as Hermiena in die SABC2-komediereeks Oepse Daisy en as die kelnerin Libby in 7de Laan wat saam met Bart (Neil Sandilands) gevlug het nadat 'n vorige kêrel haar aangeval het. Later was sy ook die saggeaarde feeks Lindie Els in die kykNET-sepie Villa Rosa.
Die vroue van Binnelanders by Naomi (vertolk deur Je-ani Swiegelaar) se troue.
En nou is dit alles verby.
"Ek mis die mense op stel, maar ek mis glad nie toneelspeel nie!" sê Nienaber. Die lang ure weg van haar gesin het sy tol begin eis. En die uitmergelende storielyne ook.
Sy geniet dit veel meer om bedags meer tyd saam met haar kinders deur te bring. Sy speel aanlyn onderwyser vir Hugo (8) en Mila (5), wie se skoolvakansie eers in Augustus begin.
Nienaber het ook twee kinderboeke, Korrels se avonture en Korrels in die klas, geskryf. "Ek het die proses om kinderboeke te skryf ongelooflik geniet! Ek bied ook steeds aanlyn dramaklasse aan en as daar 'n tydjie in die dag oop is, is ek net mamma vir twee pragtige kids en vrou vir my man!"